Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2371

z) A szabályos sokszög fogalmát. A szabályos sokszög belső szögeinek nagyságát. aa) Az egyenlő szárú és egyenlő oldalú, a hegyesszögű, derékszögű és tompaszögű háromszögek fogalmát. Az egyenlő szárú és egyenlő oldalú háromszögek szögeinek speciális tulajdonságait. A háromszög szögösszegét és annak bizonyítását. A háromszög-egyenlőtlenséget és bizonyítását. A háromszög nevezetes vonalainak fogalmát (oldalfelező merőleges, szögfelező, súlyvonal, magasságvonal, középvonal). Az oldalfelező merőlegesek, a szögfelezők, a súlyvonalak, és a magasságvonalak egy 2006/20/II. szám pontban metszéséről szóló tételeket; ezek következményeit a háromszög beírt és körülírt körének létezésére nézve; ezen metszéspontok elnevezését. A háromszög nevezetes vonalainak egybeesését egymással és a háromszög oldalaival egyes speciális háromszögekben. A háromszög területképletét és annak bizonyítását. bb) Konvex négyszögek belső szögeinek összegére és külső szögeinek összegére vonatkozó tételeket és azok bizonyítását. A téglalap, a négyzet, a rombusz, a paralelogramma, a trapéz fogalmát. A négyzet, a téglalap, paralelogramma, a trapéz és a deltoid területképletét és helyességük bizonyítását. cc) A kör, sugár, húr, körív, érintő fogalmát. A kör középponti és kerületi szögeinek fogalmát. A kör érintője és érintési pontból húzott sugara merőlegességét és annak bizonyítását. Körív hossza és a hozzá tartozó középponti szög nagyságának arányosságát. A kör kerület- és területképletét, körívhossz kiszámításának képletét. dd) Az egyenesek merőlegességének, párhuzamosságának, kitérő mivoltának fogalmát. Kitérő egyenesek, egyenes és sík és két sík hajlásszögének értelmezését. Pont és sík, valamint párhuzamos síkok távolságának értelmezését. ee) Az euklideszi szerkesztés alapelveit. ff) A geometriai transzformáció mint hozzárendelés fogalmát. gg) Az egybevágóság mint reláció definícióját, jelölését, szimmetricitását, tranzitivitását, reflexivitását. Az egybevágósági transzformáció pontos definícióját. A tengelyes tükrözés, a középpontos tükrözés, a pontra vonatkozó tükrözés, az elforgatás és az eltolás eljárását és tulajdonságait. Alakzatok tengelyes szimmetriájának, középpontos szimmetriájának, forgásszimetriájának fogalmát. hh) Háromszögek egybevágóságának elégséges feltételeit. ii) A vektor fogalmát. jj) Az egyenes hasáb fogalmát, térfogatának képletét. Az egyenes körhenger fogalmát, alkotórészeit, valamint a felszínét és térfogatát meghatározó képletet. kk) A gyakoriság és a relatív gyakoriság fogalmát. II. KÉPESSÉGEK ÉS KOMPETENCIÁK – Legyen képes:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes